Diari Oficial de la Generalitat Valenciana


Sumari del DOGV 4900, del 10-12-2004 (2004/12869)

ORDE de 5 de novembre de 2004, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent de nova creació d'Educació Infantil, primer cicle, denominat el Pati, a Novelda (Alacant).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/12806


Data del document
:   05-11-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Novelda
    * centre d'ensenyament
    * ensenyament privat

ORDE de 5 de novembre de 2004, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent de nova creació d'Educació Infantil, primer cicle, denominat el Pati, a Novelda (Alacant). [2004/X12010]
  
L'expedient ha sigut iniciat a instància del representant de l'entitat Escola Infantil el Pati, Sociedad Civil, titular del centre docent de nova creació d'Educació Infantil, primer cicle, denominat el Pati, a Novelda (Alacant), en sol·licitud d'autorització d'obertura i funcionament.
  
La Direcció General d'Ensenyament va declarar, per Resolució de 24 de novembre de 2003, l'adequació de les instal·lacions proposades, quant a espais educatius es referix, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
L'expedient ha sigut tramitat per la Direcció Territorial de Cultura, Educació i Esport d'Alacant i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, de conformitat amb la legislació aplicable.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02), i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar, amb efectes des de l'inici del curs escolar 2004/2005, l'obertura i funcionament del centre docent privat de nova creació el Pati, atenent les característiques, ensenyaments i capacitat màxima que s'hi assenyalen, de conformitat amb el que establix la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació (BOE de 24.12.02) i restant normativa aplicable.
  
Denominació genèrica del centre: Centre d'Educació Infantil, primer cicle.
  
Denominació específica del centre: El Pati
  
Titular: Escuela Infantil El Pati, Sociedad Civil
  
Adreça: Pl. Santa María Magdalena, 3
  
Localitat: Novelda
  
Província: Alacant
  
Codi: 57514477
  
Ensenyaments i capacitat màxima que s'autoritzen:
  
4 unitats d'Educació Infantil, primer cicle, amb 66 llocs escolars, distribuïts de la següent manera:
  
2 unitats per a xiquets d'1 a 2 anys, amb 26 llocs escolars.
  
2 unitats per a xiquets de 2 a 3 anys, amb 40 llocs escolars.
  
Disposició addicional única
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 5 de novembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN